[...ngali] sabrebetan, tindakipun Ngabêsi ingkang kados makatên punika katingal anggèning sajak masesa dhatêng tiyang èstri, ingkang lêrêsipun botên gadhah wajib kados makatên, nanging manawi dipun raos lêbêt, ingatasing raos ingkang nêdya murinani, punika jalêra èstria, ugi sami kadunungan. Makatên malih tindak makatên wau botên namung pinanggih wontên Ngabêsi piyambak, sanadyan praja sanès, kados ta Ruslan, Polêm tuwin Tiongkok sisih êlèr inggih anggadhahi prajurit èstri, malah ingkang kathah sami kênya pangajaran.